# Α. Η είδηση και το σχόλιο

1. Το γεγονός και το σχόλιο

|  |  |  |
| --- | --- | --- |
| **Τομείς δημοσιογραφίας** | | |
|  | **Ειδησεογραφία** | **Ερμηνευτική δημοσιογραφία**  **(άρθρο, σχόλιο, χρονογράφημα, γελοιογραφία)** |
| Σκοπός | ανακοίνωση γεγονότων | σχολιασμός γεγονότων |
| Μέθοδος | αναγραφή ειδήσεων | ερμηνεία ειδήσεων |
| Πηγή | εξακριβωμένα στοιχεία | γνώμη / συναισθήματα του συντάκτη |
| Περιεχόμενο | αντικειμενικότητα | υποκειμενικότητα |
| Αποδοχή | θετική | με επιφύλαξη |

|  |  |  |  |
| --- | --- | --- | --- |
| Η αντικειμενικότητα και η υποκειμενικότητα στην είδηση | | |  |
| Είναι, λοιπόν, πολύ σημαντικό για τον αναγνώστη ή τον ακροατή της είδησης να μπορεί να διακρίνει το σχόλιο από το γεγονός, γιατί, έτσι, μπορεί ανεπηρέαστα να διαμορφώνει τη δική του γνώμη. | | | Παράδειγμα |
| Γεγονός | Οτιδήποτε έχει γίνει, το συμβάν. | Αποτελεί το αντικειμενικό περιεχόμενο της είδησης, δηλαδή αυτό που έγινε. | Έγινε εκστρατεία αιμοληψίας στη Θεσσαλονίκη |
| Σχόλιο | Κρίση, ευμενής ή δυσμενής για ένα  γεγονός που διατυπώνει κάποιος  προφορικά ή γραπτά. | Αποτελεί το υποκειμενικό στοιχείο της είδησης, δηλαδή την κρίση που διατυπώνει ο δημοσιογρά- φος, ερμηνεύοντας,  αποδοκιμάζοντας  ή επιδοκιμάζοντας αυτό που έγινε. | Είχε μεγάλη απήχηση η εκστρατεία αιμοληψίας που έγινε στη Θεσσαλονίκη. |

Προσοχή!

Τα όρια ανάμεσα στην ειδησεογραφία και την ερμηνευτική δημοσιογραφία είναι τις περισσότερες φορές δυσδιάκριτα, καθώς η απόλυτη αντικειμενικότητα είναι, στην πραγματικότητα, ανέφικτη.

|  |  |
| --- | --- |
| **Ένα γεγονός είναι δυνατόν να σχολιάζεται με τους ακόλουθους τρόπους:** | |
|  | Παράδειγμα |
| με Επίθετα | Αδίστακτος εμπρηστής έβαλε φωτιά στην Πάρνηθα. |
| με Επιρρήματα | Ο Ολυμπιακός και πάλι διέσυρε τον ΠΑΟ. |
| με Ολόκληρες προτάσεις | Η Κριστίνα ανήκει στην ανώτατη κατηγορία των ταυρομάχων. Ο ανδρικός “σοβινισμός”, όμως, είναι πιο άγριος από τους ταύρους.  Οι άρρενες συνάδελφοί της αρνούνται να τη δεχτούν στον κύκλο τους. Η Κριστίνα τώρα θέλει να εγκαταλείψει την αρένα. (σχολ.  βιβλ. σ. 16) |

.

|  |  |  |
| --- | --- | --- |
| **Και η στίξη είναι σχόλιο** | | |
|  |  | Παράδειγμα |
| Ερωτηματικό (;): | εκφράζει την απορία ή τη δυσπιστία. Σε παρένθεση (;) δείχνει ειρωνεία,  την αμφιβολία για την αξιοπιστία. | Καμάρωνε πως ήταν ο καλύτερος (;) ποδοσφαιρι- στής (σχολ. βιβλ.σ. 17) |
| Θαυμαστικό (!): | χρησιμοποιείται όταν θέλουμε να δώσουμε έμφαση σε κάτι απίστευτο ή ανόητο που ακούσαμε. Το  θαυμαστικό σε παρένθεση (!) χρησι- μοποιείται για να δηλώσει απορία,  αμφισβήτηση και ειρωνεία. | Νέα (!) μέτρα για την καταπολέμηση της ανεργίας. |
| Εισαγωγικά (“”): | χρησιμοποιούνται, όταν περικλεί- ουμε τα λόγια κάποιου όπως: σε ρητά ή παροιμίες, σε φράσεις ή λέξεις που δε χρησιμοποιούνται με το συνηθισμένο τους νόημα ή  χρησιμοποιούνται ειρωνικά, αλλά και  σε τίτλους βιβλίων, ονόματα εφημερίδων, περιοδικών | Και στην Αθήνα παιδιά “κατά παραγγελίαν”. (σχολ. βιβλ. σ. 39) |
| Αποσιωπητικά (…): | χρησιμοποιούνται όταν η φράση δεν ολοκληρώνεται από συγκίνηση, ντροπή, αποδοκιμασία, αγανάκτηση, περιφρόνηση, απειλή, ανησυχία, ή για να δείξουν ότι διακόπηκε η συνομιλία απότομα χωρίς να ολοκληρωθεί. | Συντήρηση τροφίμων με … ακτινοβολία (σχολ. βιβλ.  σ. 17) |

**.**

**ΑΣΚΗΣΗ: Να προσδιορίσετε το είδος του σχολίου που εκφράζουν τα σημεία στίξης**

1. Εγκαινιάστηκε επιτέλους η νέα πτέρυγα του νοσοκομείου παίδων!
2. Μετά την τριήμερη κακοκαιρία που έπληξε μερικές περιοχές της χώρας, πόσο τάχα θα ανέβουν πάλι οι τιμές των οπωροκηπευτικών;
3. Ευχής έργο θα ήταν να παραιτηθεί “ΕΠΙΤΕΛΟΥΣ” ο υπουργός Γεωργίας.
4. Τελευταία ο αριθμός των αδέσποτων σκύλων που τριγυρνάει στο κέντρο της πόλης έχει μειωθεί ή συμβαίνει ακριβώς το αντίθετο;
5. Η υπερβολική ταχύτητα του οδηγού είναι η μοναδική (;) αιτία για το θανατηφόρο τροχαίο δυστύχημα που έγινε σήμερα τα ξημερώματα στη λεωφόρο Ποσειδώνος.

**Προβολή και διαφοροποίηση της είδησης**

Η δημοσιογραφική είδηση είναι ένα είδος επικοινωνίας με μέσο το λόγο, γραπτό ή προφορικό. Όπως παρατηρείτε στο διάγραμμα που ακολουθεί, η είδηση αποτελεί το μήνυμα που στέλνει ο πομπός – δημοσιογράφος, στον δέκτη, δηλαδή στον αναγνώστη ή στον ακροατή.

**Μήνυμα (είδηση)**

**Πομπός (δημοσιογράφος)**

**Δέκτης (αναγνώστης /ακροατής)**

Πώς η θέση της εφημερίδας επηρεάζει την ιεράρχηση των ειδήσεων

Πολλές φορές, όμως, οι ειδήσεις που απλώς καταγράφουν ένα γεγονός χωρίς να το σχολιάζουν, δεν είναι απαλλαγμένες από το υποκειμενικό στοιχείο. Η θέση του δημοσιογράφου ή του μέσου επηρεάζει την ιεράρχηση και την πα- ρουσίαση της είδησης.

Προβολή και διαφοροποίηση της είδησης

* 1. Προβολή της είδησης από το δημοσιογράφο Εξαρτάται από τον τρόπο προβολής της είδησης: Τίτλος

Έκταση Θέση

Λόγος / Εικόνα

ΙΙ. Πρόσληψη της είδησης από τον αναγνώστη / ακροατή Εξαρτάται από το περιβάλλον στο οποίο ανήκει ο δέκτης: Κοινωνικό

Πνευματικό Οικονομικό Ιδεολογικό

Παρατηρήστε τον τρόπο με τον οποίο διαφο- ροποιείται η είδηση:

α) μέσω του τίτλου β) μέσω της εικόνας



Προσοχή!

Οι αναγνώστες ή οι ακροατές δεν αντιλαμβάνονται πάντα με τον ίδιο τρόπο το περιεχόμενο

της είδησης. Ο βαθμός πρόσληψης της είδησης εξαρτάται συχνά από τις γνώσεις και τις εμπειρίες τους (εξωγλωσσικό περιβάλλον).

**ΑΣΚΗΣΗ :**

Να συγκρίνετε τα δύο αποσπάσματα που ακολουθούν

Οι “προστάτες” της δημοσιογραφίας

Η συζήτηση που άρχισε τις ημέρες αυτές, προκειμένου να παταχθεί το φαινόμενο διαφθοράς και συναλλαγής μιας μερίδος δημοσιογράφων με το Δημόσιο και άλλα κέντρα εξουσίας, υποκρύπτει μεγάλη δόση υποκρισίας, αν όχι και την επιδίωξη αποπροσανατολισμού της κοινής γνώμης ως προς τις διαστάσεις και την υφή του προβλήματος. Το δημοσιογραφικό επάγγελμα έχει πολλές ιδιαιτερότητες. Η σημαντικότερη, ίσως, από αυτές είναι ότι το “προϊόν” εκάστου εξ ημών κυκλοφορεί κατά κανόνα σε καθημερινή βάση, με αποτέλεσμα το ίδιο καθημερινά να

ελέγχεται και να κρίνεται ο δημοσιογράφος. Και φυσικά δεν εννοούμε μόνο την εποπτεία του αναγνωστικού, του τηλεοπτικού και ραδιοφωνικού του κοινού.

Αναφερόμαστε, κατά πρώτο λόγο, στον εσωτερικό έλεγχο που υφίσταται ο δημοσιογράφος από τους προϊσταμένους του στο μέσον ενημέρωσης που εργάζεται.

του Στάμου Ζουλά

Βαθιές τομές χωρίς νόμους και διατάξεις.

Ας μην κρυβόμαστε πίσω από το δάχτυλό μας... Ο χώρος της δημοσιογραφίας χρειάζεται αλλαγή για λόγους, πρωτίστως, οικονομικούς, λόγους επιβίωσης και,

βεβαίως, για λόγους ηθικής απέναντι στους αναγνώστες και τους ακροατές. Το θέμα, που για δικούς της λόγους έφερε στην επικαιρότητα η κυβέρνηση, δεν είναι

ανύπαρκτο. Όχι μόνο η πολυθεσία, αλλά η διαπλεκόμενη πολυθεσία, είναι το μεγάλο πρόβλημα το οποίο θολώνει και το έργο των δημοσιογράφων και την ποιότητα της

υπηρεσίας που προσφέρουν.

του Σπύρου Σουρμελίδη

# Παρεμβολή ξένου σχολίου στην είδηση

Πολλές φορές ο δημοσιογράφος, ενώ δεν εκφράζει την άποψή του για το γεγονός, περιλαμβάνει στην είδηση το σχόλιο που έκανε γι’ αυτό κάποιο άλλο πρόσωπο. Με την τακτική του αυτή αποβλέπει στην ακριβή και αντικειμενική πληροφόρηση.

|  |  |
| --- | --- |
| **Η παρεμβολή ξένου σχολίου στην είδηση δηλώνεται:** | |
| **α) με ειδικά σημεία στίξης** (κόμματα, εισαγωγικά, παρενθέσεις κ.λπ.) | Παράδειγμα  Όπως μας είπε ο διευθυντής της Σχολής Τυφλών, “Ο Ποντικάκης είχε πάει στη Σχολή πριν από τέσσερις μήνες και παρακολουθούσε μαθήματα. Είχε βέβαια μειωμένη όραση, αλλά κυκλοφορούσε άνετα στους δρόμους και σύντομα θα έπαιρνε από την αστυνομία άδεια μικροπωλητή. Ο Λάμπρου ήταν μόνο ενάμιση μήνα στη Σχολή”. (σχολ. βιβλ., σ. 32) |
| **β) με κατάλληλες εκφράσεις** (όπως ανακοίνωσε, ανέφερε, ισχυρίζεται …) | Παράδειγμα  Χιτώνας που ανακαλύφθηκε πριν δύο χρόνια σε  χωριό της Εύβοιας κατά τη διάρκεια των ανασκαφών από ελληνοβρετανική αρχαιολογική αποστολή, είναι πιθανότατα το αρχαιότερο ένδυμα που έχει  ανακαλυφθεί μέχρι σήμερα στην Ευρώπη, σύμφωνα με τη γνώμη των Ελλήνων ειδικών που ολοκληρώ-  νουν τη συντήρησή του. (σχολ. βιβλ. σ. 20) |

Να θυμάσαι!

Η χρήση εισαγωγικών και κατάλληλων εκφράσεων γίνεται για να αποφευχθεί η διαπλοκή του γεγονότος με το σχόλιο και για να καταστεί σαφής η πρόθεση αντικειμενικότητας του δημοσιογράφου.

ΑΣΚΗΣΗ: Να διαβάσετε το απόσπασμα που ακολουθεί και να απαντήσετε στις ερωτήσεις: Ποιες λέξεις ή φράσεις αποτελούν τα σχόλια που μεταφέρει ο δημοσιογράφος; Με ποιους τρόπους δείχνει ότι πρόκειται για τη γνώμη κάποιων άλλων;

…Σήμερα, όπως ανακοίνωσε ο προπονητής της νικήτριας ομάδας, δικαιούμαστε να χαιρόμαστε για το αποτέλεσμα του αγώνα. Μπράβο στους παίκτες της ομάδας μας που έφεραν αυτή τη νίκη! Κατά τη γνώμη μου το αποτέλεσμα ήταν δίκαιο,

ανταπάντησε ο προπονητής της ομάδας των ηττημένων. Η κατάστασή μας είναι απελπιστική. Έχουμε αλήθεια ελπίδες να φέρουμε νίκες στους επόμενους αγώνες, παρουσιάζοντας αυτά τα χάλια;

|  |  |  |  |
| --- | --- | --- | --- |
| Διαπλοκή του γεγονότος με το σχόλιο  Μερικές φορές ο δημοσιογράφος παράλληλα με την ανακοίνωση της είδησης παρεμβάλλει και το δικό του σχόλιο  για το γεγονός που παρουσιάζει με αποτέλεσμα πολλές φορές να μην είναι δυνατή από τον αναγνώστη / ακροα- τή η διάκριση του αντικειμενικού (γεγονός) από το υποκειμενικό στοιχείο (σχόλιο). | | |  |
|  |  | Παράδειγμα |
| **Το σχόλιο συνυφαίνεται με το γεγονός** | **Το σχόλιο συνυφαίνεται με το γεγονός**  **Κίνδυνος παραπληροφόρησης του αναγνώστη** | “Οι εμπρηστές χτύπησαν και πάλιστην Αττική. Αυτή τη φορά στην πευκόφυτη περιοχή Νταού  Πεντέλης, με στόχο να κατακάψουν ό,τι είχε απομείνει από τις περσινές και τις προπέρσινες  πυρκαγιές που είχαν βάλει εκεί. Το σατανικό σχέδιό τους χάρη στη γιγαντιαία κινητοποίηση  όλων των κρατικών φορέων δεν ολοκληρώθηκε” (σχολ. βιβλ. σ. 21) |  |
| **Σχόλιο ευδιάκριτο** | **Γεγονός + αξιολογική κρίση: Ευδιάκριτα**  **Πολύπλευρη πληροφόρηση του αναγνώστη** | Από πυρκαγιά που ξέσπασε χτες το απόγευμα στην Πεντέλη κινδύνεψε σοβαρά άλλος ένας εθνικός δρυμός στην Αττική. Η φωτιά ξεκίνησε στις τέσσερις η ώρα από τη ρεματιά, πίσω από το  μοναστήρι του Παντοκράτορα. Έκαψε δέκα στρέμματα πευκοδάσους και απείλησε τα σπίτια της  περιοχής. Άγνωστα παραμένουν ακόμα τα αίτια της πυρκαγιάς, μας είπε ο αστυνομικός διευθυντής της Ν. Αττικής, αλλά οι κάτοικοι μιλούν ανοιχτά για εμπρησμό.”  (σχολ. βιβλ., σ. 21) |  |

Ο μόνος τρόπος, που μπορεί να διασφαλίσει την εγκυρότητα της ενημέρω- σης, είναι όταν το σχόλιο παρουσιάζεται χωριστά από την ανακοίνωση του γεγονότος. Έτσι, ο δημοσιογράφος δείχνει να σέβεται τον αναγνώστη εφό- σον δεν του επιβάλλει μια άποψη αλλά του αφήνει περιθώριο επιλογής.



ΑΣΚΗΣΗ: Να διαβάσετε τα αποσπάσματα και να εντοπίσετε τα σχόλια

Αρνείται το αμερικανικό Πεντάγωνο να τιμωρήσει τον Τζέιμς Ματίς, υποστράτηγο των πεζοναυτών, ο οποίος ήταν επικεφαλής αποστολών στο Αφγανιστάν και στο Ιράκ. Ο Τζέιμς Ματίς πρόσφατα δήλωσε σε ακροατήριο διακοσίων ανθρώπων ότι “έχει

πλάκα να πυροβολείς κάποιους”.

Αυτός ο “υπέροχος αρχηγός”, κατά τις δηλώσεις του στρατηγού Μάικλ Χαγκί, διοικητή των Αμερικανών πεζοναυτών, χαίρει της εκτίμησης της αμερικάνικης στρατιωτικής ηγεσίας. Λησμονούν οι φίλοι μας οι Αμερικανοί πόσο όλεθρο έχουν προκαλέσει σε φτωχές χώρες, όπως το Αφγανιστάν και το Ιράκ, επικαλούμενοι τις ύψιστες αξίες της δημοκρατίας, της ειρήνης και της ελευθερίας.